Кэлин Джорджеску

Кэлин Джорджеску (; 1962 елның 26 марты, Румыния Социалистик Республикасы, Бухарест) ― румынияле сәясәт һәм дәүләт эшлеклесе, 2024 елда Румыния президентлыгына кандидат. 

 Тәрҗемәи хәле 
1962 елның 26 мартында Румыния башкаласы Бухарестта туган . 1986 елда Бухарестта Авыл хуҗалыгы фәннәре һәм ветеринария университетын тәмамлаган, 1999 елда туфракны өйрәнү фәне өлкәсендә докторлык дәрәҗәсен алган.

1990-елларда Румыниянең әйләнә-тирә мохит министрлыгында һәм тышкы эшләр министрлыгында эшләгән. 2010 елдан 2012 елга кадәр БМО Кеше хокуклары буенча югары комиссары идарәсенең кеше хокуклары һәм куркыныч калдыклар буенча махсус докладчы вазыйфасын башкарган, аннары Винтертурда (Швейцария)  ярдәм итү Европа үзәге президенты (2013―2015 елларда) һәм Женева һәм Вадуцта БМО глобаль тотрыклы индексы институты башкарма директоры (2015―2016 елларда) булган.

2011, 2012 һәм 2016 елларда өч тапкыр премьер-министр вазыйфасына тәкъдим ителгән. 2020 елда аның кандидатурасын 2020 елның декабрендәге сайлаулардан соң яңа гына парламентка кергән   тәкъдим иткән. 2021 елда  премьер-министр вазыйфасыннан читләштерүгә китергән сәяси кризис вакытында, партия яңадан аның кандидатурасын тәкъдим иткән.

 2024 елгы президент сайлаулары 
Румыниядә 2024 елгы  дәүләт башлыгы постына «бәйсез кандидат» буларак чыккан. Тавыш бирүнең беренче турында җиңү яулаган һәм икенче урында баручы Елена Ласкони белән бергә 8 декабрьгә планлаштырылган икенче турга чыккан.

2024 елның 4 декабрендә Румыния президенты Клаус Йоханнис Румыния махсус хезмәтләре соравы буенча румын разведкасының документларын күрсәткән, аларда Джорджескуның популярлыгы үсеше «табигый түгел», сайлау алды кампаниясе хокук бозулар белән узган һәм «дәүләт субъекты» тарафыннан финансланган һәм координацияләнгән, дип әйтелгән. 2024 елның 6 декабрендә Румыния  Конституция суды судьялары иҗтимагый оешмалар, Президентлыкка кандидатлар һәм дәүләт структуралары шикаятьләрен кабат карап чыкканнан соң сайлауларның беренче туры нәтиҗәләрен гамәлдән чыгару турында карар кабул иткән В Румынии завели уголовные дела из-за вмешательства в выборы. РИА Новости, 06.12.2024.  Кэлин Джорджеску: «Румыния Конституция судының Президент сайлауларының бөтен процессын гамәлдән чыгару карары  булып тора», дип белдергәнДжорджеску назвал решение румынского суда госпереворотом. ТАСС, 6.12.2024.

 Сәяси карашлары 
2020 елның ноябрендә чыгыш ясаганда Йон Антонеску һәм  «геройлар» дип атаган, «алар аша милли тарихны белгән, бүген Румыния белән вакытлыча җитәкчелек итүче глобалистик державалар лакейлары аша түгел».

Кайбер гаммәви мәгълүмат чаралары аны Россия яклы белдерүләре өчен тәнкыйтьли, кайберләре хәтта «Румыниядә Россия мәнфәгатьләре вәкиле» дип саный. Бу хәл 2022 елда аның  Румыннар берлеге өчен альянстан чыгуына китергән .

Европа Берлеген һәм НАТОны берничә тапкыр тәнкыйтьләгән, Девеселуда ракетага каршы оборона системасын урнаштыруны «дипломатия хурлыгы» дип атаган.

Россия Президенты Владимир Путинны «үз илен яратучы кеше» дип атаган һәм Румыния «рус зирәклегенә» иярергә тиеш, дип белдергән, Украинаны «уйлап чыгарылган дәүләт» дип атаган, шул ук вакытта үзенең «Россия яклы» позициясен кире кагып килә.

 Искәрмәләр 

 Сылтамалар 

Төркем:Румыния сәясәтчеләре
Төркем:Румыния президентлыгына кандидатлар
Төркем:Румыния агрономнары
Төркем:Бухарест авыл хуҗалыгы фәннәре һәм ветеринария университетын тәмамлаучылар